اعددت نفسي للحياة وركبت في ركبي الصلاة في وبعزتي وسماحتي واعطيت السلام عليكم ورحمة الله وبركاته. بسم بسم الله والحمد لله والصلاة والسلام على رسول الله. رب اشرح لي صدري ويسر لي امري. واحلل عقدة من لساني يفقهوا قولي
اتكلمنا في الحلقة اللي فاتت ان الشيطان له مداخل قبل العمل. علشان يصرف الانسان عن الطاعة الشيطان بعد لما انت بتتخطى الخطوات والعقبات اللي هو كان بيعملها لك والمداخل اللي قبل العمل ما بيسيبكش
شيطان ليه هدف ان هو يفسد العمل بتاعك اما ان هو يضيع السواب بتاع العمل بتاعك او ان انت تعمل عمل اه ناقص يبقى الثواب بتاعه غير كامل او ان الشيطان يفرغ العبادة عن محتواها. يعني ايه
يعني كل عبادة المفروض ان هي لها اثر في قلب الانسان وفي سلوك الانسان واخلاق الانسان العبادة مؤسرة بتغير فيك فالشيطان عايز يخلي العبادات بتاعتنا مجرد صور فارغة من التأثير بتاعها ومن النفع
بغض النزر عن الثواب. يعني اما ان الشيطان حريص ان انت يضيع منك ثواب العبادة. او ان الشيطان حريص ان انت لا تنتفع بالعبادة اللي انت بتعملها دي. تبقى مفرغة من النفع بتاعهم
ومن اعظم العبادات اللي الشيطان بيستهدفها هي الصلاة. احب الاعمال الى الله سبحانه وتعالى. لذلك لما النبي عليه الصلاة والسلام سئل لما قيل يا رسول الله اي العمل احب الى الله تعالى؟ قال الصلاة على وقتها. وقال صلى الله عليه وسلم الصلاة نور
والنبي عليه الصلاة والسلام علمنا ان الصلاة من اعظم اسباب مغفرة الذنوب والصلاة دي يا جماعة لما يبقى فيه حاجة فيها مغفرة ذنوب للعبد تفهم على طول ان ده من محبطات اعمال الشيطان. يعني الشيطان كل هدفه ان احنا
احنا نعمل زنوب وان احنا ندخل النار ونخلد في النار والعياذ بالله فلما يبقى في عبادة بتكفر سيئات العبد وبتغفر للعبد وبتزيد العبد صلة بالله سبحانه وتعالى هتلاقي دايما الشيطان واقف لك عايز يفسد الامر ده
ليه؟ لان هو مش عايز بكل بساطة ان احنا يكون لنا صلة بالله سبحانه وتعالى عشان كده النبي عليه الصلاة والسلام علمنا ان الصلاة قد ايه بتغفر ذنوب الانسان. لما سأل الصحابة قال ارأيتم لو ان نهرا بباب احدكم يغتسل منه
كل يوم خمس مرات. هل يبقى من درنه شيء؟ الوسخ بتاعه يعني؟ يعني لو في انسان بينزل مسلا حمام السباحة او بينزل بحر خمس مرات في اليوم. هل يبقى من درنه
شيء هيبقى عليه اي اه اه وساخة على جسمه قالوا لا يبقى من درنه شيء قال فذلك مثل الصلوات الخمس يمحو الله بهن الخطايا والنبي عليه الصلاة والسلام علمنا ان اللي بيصلي الصبح والعصر ده ياخد حاجتين. قال صلى الله عليه وسلم
لن يلج النار احد صلى قبل طلوع الشمس وقبل غروبها يعني الفجر والعصر. وقال صلى الله عليه وسلم من صلى البردين دخل الجنة فاللي يصلي ويحافز على صلاة الصبح والعصر من باب اولى هيبقى هيحافظ على بقية الصلوات فبالتالي ده يحرم على النار ويدخل الجنة. والنبي عليه الصلاة والسلام
علمنا ان اللي بيصلي العشاء في جماعة قال صلى الله عليه وسلم من صلى العشاء في جماعة فكأنما قام نصف الليل ومن صلى الصبح في جماعة فكأنما صلى الليل كله
شوف متخيل السواب ان انت تصلي العشاء في جماعة كأنك صليت قيام نص الليل. ولو صليت الفجر يبقى كانك الليلة كلها بتصلي قيام ليل. الثواب ده الشيطان لا يتحمل ده. فبالتالي هو دايما عايز يمنع الانسان عن الصلاة. او عايز يفسد صلاة العبد. والنبي عليه الصلاة والسلام كان اذا حزبه امر فزع
الى الصلاة وكان يقول ارحنا بها يا بلال وقال صلى الله عليه وسلم الصلاة نور. وقال صلى الله عليه وسلم وجعلت قرة عيني في الصلاة. فكل النصوص والايات وربنا سبحانه وتعالى كلمنا فيها على الصلاة قال تعالى ان الانسان خلق هلوعا اذا مسه الشر جزوعا واذا مسه الخير منوعا الا المصلين
الذين هم على صلاتهم دائمون. وقال الله تعالى قد افلح المؤمنون الذين هم في صلاتهم خاشعون. فشوف كل النصوص والايات اللي بتتكلم عن فضل الصلاة وعن ثواب الصلاة. وقد ايه الانسان محتاج الصلاة في حياته؟ الشيطان مش هيسكت. الشيطان هيبقى دائما عائز يفسد صلاة العبد. فيجي للانسان كده
زي ما النبي عليه الصلاة والسلام علمنا وقال لنا حال الشيطان اول لما يسمع الاذان. قال صلى الله عليه وسلم اذا نودي للصلاة ادبر الشيطان وله ضراط يعني يخرج صوت ريح ومش قادر يتحمل صوت الذكر وصوت الاذان فيبعد بعيد
واذا قضى النداء لو خلاص انتهى الاذان يرجع الشيطان تاني يوسوس يشتغل انت خلاص سمعت الاذان وفي نيتك كده ان انت تنزل بدري تصلي تروح تصلي في الصف الاول وتدرك تكبيرة الاحرام تاخد ثواب الصلاة في المسجد. فييجي الشيطان بين الاذان والاقامة يشتغل يوسوس. يشغلك باي حاجة ان انت تتأخر
ضيع عليك اجر تكبيرة الاحرام. ويضيع عليك اجر الصلاة في الصف الاول. عشان كده النبي عليه الصلاة والسلام قال لو يعلمون ما في النداء والصف الاول ثم لم يجدوا الا ان يستهموا عليه لاستهموا. يعني لو نعرف الثواب والفضل في الاذان والصف الاول هنعمل قرعة عليه. ولو يعلمون ما
في التهجير التهجير اللي هو انت تسبق للصلاة تروح بدري. لو يعلمون ما في التهجير يعني التبكير الى الصلاة لاستبقوا اليه. ولو تعلمون ما في العتمة صلاة العشاء والصبح لاتوهما ولو حبوا. فهو مش هيسيبك تعمل ده. فيوسوس لك يشغلك بين الازان والاقامة علشان تتأخر على الصلاة
طيب لو انت نزلت ورحت صليت في المسجد الشيطان يعمل ايه؟ قال فاذا ثوب ادبر اول لما يسمع الاقامة يبعد يروح مكان بعيد جدا اول لما الاقامة تنتهي يرجع الشيطان. حتى يخطر بين المرء ونفسه
يجي لك بقى ايه يحول بينك وبين الصلاة يوسوس لك مش هيسيبك تركز في الصلاة وعايزك تخرج باقل ثواب ممكن فيقول اذكر كذا اذكر كذا لما لم يكن يذكر من قبل؟ يقعد بقى يجي لك في الصلاة يفكرك. يقول لك ايه فاكر الشراب بتاعك اللي كان ضايع
فاكر مش انت كان ضايع منك كزا الكتاب اللي كان في المكان الفلاني فيقعد الشيطان يشغلك في الصلاة ويذكرك بحاجات حتى يخرج المرء لا يدري كم صلى يبقى خرجت من الصلاة ولا فاكر انا صليت كام ركعة سرحان طول الصلاة بسبب ان الشيطان بدأ يذكرك بحاجات ويشغلك طول الصلاة مش
بس كده الشيطان هيجي وانت بتصلي عايز تقرأ القرآن يلبس عليك في القراءة يدخل الايات في بعض ينسيك وانت بتقرأ. لما الصحابي راح للنبي عليه الصلاة والسلام قال يا رسول الله ان الشيطان قد حال بيني وبين صلاتي وقرائتي
قسوة علي. كل ما اجي اصلي واقرأ القرآن الشيطان بيلبس علي القراءة. وقال صلى الله عليه وسلم ذاك شيطان يقال له خنزب. الشيطان ده ابليس مسخره مخصوص علشان الصلاة. يعني دي مهمته الوحيدة ان هو يبوز عليك صلاتك. قال ذاك شيطان يقال له خنزب فاذا احسسته
فاستعذ بالله من الشيطان الرجيم واتفل عن يسارك ثلاثا. اول لما تحس كده ان الشيطان بيوسوس لك تقول اعوذ بالله من الشيطان الرجيم وتتفل عن يسارك ثلاثا. فقال الصحابي فقال ففعلت ذلك فاذهبه الله عني
فيبقى هو يذكرك بحاجات انت كنت ناسيها في الصلاة اه يلبس عليك القراءة. تالت حاجة يجي لك يقول لك ايه؟ يشككك. انت صليت كم ركعة فيجي ايه؟ قال صلى الله عليه وسلم يأتي الشيطان يخطر بين المرء ونفسه حتى لا يدري اصلى ثلاثا ام
يعني يجي لك ايه انت هو انت صليت تلات ركعات ولا صليت اربعة فلو في الحالة دي انا اعمل ايه؟ النبي عليه الصلاة والسلام علمنا ان اتيقن انا صليت تلاتة واربعة صليت تلاتة يبقى تمام. طيب انا مش متيقن يبقى ابني على الاقل وفي الاخر اسجد سهو عشان ارغم الشيطان
ترغم انف الشيطان بسجود السهو. النقطة الرابعة الشيطان يجي لك يقول لك ايه انت اتوضيت ولا لا او يجيلك يقول لك انت على فكرة اخرجت ريح النبي عليه الصلاة والسلام قال لو الشيطان جا لك وعمل لك كده تعمل ايه؟ لا ينصرف من صلاته حتى يسمع صوتا او يجد ريحا. مش بس
كده. الشيطان هيجي لو في مسافة بينك وبين الشخص اللي بيصلي جنبك هيقعد بقى ايه يعني عارف احيانا واحنا في المسجد تلاقيه دايما قاعدين ايه بيقول لك آآ بنلاعب بعض هو عايز انت لا اطلع انت قدام علشان تبقى في نفس الصف وبعدين لا هو عايز يرجعك فيحصل خلافات في الصف
اول لما يكون في فروجات بين الصفوف دي الحتة اللي الشيطان بيدخل منها عشان يوسوس عشان كده النبي عليه الصلاة والسلام وصانا وقال قال لا تدعوا فروجات للشيطان بينكم. ما تسيبش مسافة بينك وبين اللي جنبك للشيطان يدخل يوسوس لك منها وقال
صلى الله عليه وسلم لينوا في ايدي اخوانكم مين في عيد اخوانكم خليك لين ما تعملش مشاكل وانت واقف في الصف علشان ده الشيطان بيدخل منه وعشان يفسد عليك صلاتك وكمان من الطرق اللي الشيطان دايما بيخلينا يعني
يفسد علينا الصلاة بتاعتنا ان الشيطان بينيمنا في الصلاة آآ النبي عليه الصلاة والسلام قال ان التثاؤب في الصلاة من الشيطان. يعني انت ممكن تبقى داخل الصلاة فايق جدا. فاول لما تدخل تقول اه عايز تتاوب فالشيطان اول
لما انت تتوب هو عايز ينيمك في الصلاة. فقال صلى الله عليه وسلم التثاؤب في الصلاة من الشيطان. فاذا تثاءب احدكم فليقزم ما استطاع. وكمان الشيطان ليه مداخل كمان في الصلاة؟ ايه ان انت هتبقى في الصلاة كده قاعد مشغول قاعد تبص على السجاد وتشوف السجادة ايه الخط رايح فين وتبص شوية على ايه
على رجل الراجل اللي جمبك في الصلاة وتبص شوية على الساعة بتاعة المسجد وشوية تبص في الحيطان وتبص في السقف وانت قاعد ايه تلتفت في الصلاة. فالسيدة عائشة سألت النبي عليه الصلاة والسلام قالت يا رسول الله
بتسأل عن الالتفات في الصلاة. وقال صلى الله عليه وسلم هو اختلاس يختلسه الشيطان من صلاة العبد. الشيطان بيسرق من الصلاة بتاعتنا انت قاعد تلتفت وتبص يمين وشمال يجي الشيطان يسرق من الصلاة بتاعتك في الاجر بتاع الصلاة ما يبقاش كامل. فالنبي عليه الصلاة والسلام وصانا ان النظر يكون محل السجود
ودي طبعا يعني كانت بعض مداخل الشيطان في الصلاة وان ازاي الشيطان حريص ان انت وانت بتصلي يفرغ الصلاة من محتواها ان انت الصلاة ما دافعش بها وما تبقاش قرة عين وما يبقاش فيها تغيير للانسان. زي ما قلنا في بداية الكلام. الشيطان هدفه ان هو يفرغ الصلاة من محتواها. هدف
ان هو يضيع الاجر بتاعنا هدفه ان الصلاة بتاعتنا لا تقبل لان هي ما فيش فيها احسان وما فيش فيها اتقان فدي من اعظم مداخل الشيطان اثناء العمل ان شاء الله بازن الله
نكمل في حلقة جديدة الحلقة الجاية والسلام عليكم ورحمة الله وبركاته الصلاة بهمتي وبعزتي وسماحتي وعقيدتك ساصير حتما للنجاح نفسي للحياة فبهمتي وبعزتي وسماحتي في عقيدتي